NaiveNeuron/SloPal huggingface dataset:
B. Bugár, podpredseda NR SR: (2001-11-07):
Pán poslanec Slaný, máte slovo. J. Slaný, poslanec: Vážená pani ministerka, vážený pán predsedajúci, vážené kolegyne, kolegovia, dovoľte mi, aby som predniesol môj pozmeňujúci návrh v súvislosti s prerokovanou tlačou 1113, ktorá sa týka novely zákona č. 289/1995 Z. z. o dani z pridanej hodnoty v znení neskorších predpisov. Najprv prečítam a potom odôvodním môj pozmeňujúci návrh. K čl. I doplniť bod 71, ktorý znie: 71. V prílohe č. 1 za položku 4401 vložiť položku 4403 surová drevná hmota. Ide o to, že vo svojom pozmeňujúcom návrhu navrhujem, aby v doteraz zo základnej sadzby, to znamená tej vrchnej 23 % DPH, bola preradená surová drevná hmota do zníženej sadzby z dôvodu, že surová drevná hmota nie je konečným spracovaným produktom a z tohto dôvodu preradenie tejto surovej drevnej hmoty z vyššej sadzby do nižšej má logiku. A takto je to upravené aj v krajinách Európskej únie, keďže všetky krajiny prostredníctvom daňovej politiky podporujú predovšetkým to, aby domáce surovinové zdroje, ktoré sa na území tej-ktorej krajiny nachádzajú, boli v čo najvyššom rozsahu spracované. A predovšetkým sledujem týmto pozmeňujúcim návrhom aj to, aby sme podporili rozvoj slovenského drevospracujúceho priemyslu, pretože má v súčasnosti problémy a značná časť nespracovanej drevnej hmoty sa vyváža zo Slovenskej republiky do zahraničia a tým strácame značné devízy a dosah je ten, že strácame i pracovné príležitosti, ktoré sú, z tohto dôvodu predovšetkým by sa tvorili najmä v tých regiónoch, kde je už vysoká nezamestnanosť. Čiže predkladám tento môj pozmeňujúci návrh v snahe podporiť rozvoj drevospracujúceho slovenského priemyslu, a tým i podporiť tvorbu nových pracovných miest. Ďakujem.
Laššáková, Jana, podpredsedníčka NR SR (2014-07-09):
Teraz dávam možnosť prihlásiť sa do rozpravy ústne. Do rozpravy ústne sa hlásia pán poslanec Hlina, Novotný a pani poslankyňa Tomanová. Končím možnosť prihlásiť sa do roz... (Reakcia z pléna.) Nedá sa reagovať. Na faktickú poznámku sa nedá reagovať, pani poslankyňa. (Reakcie z pléna.) Aha, jaj, jasné, to bolo... Ospravedlňujem sa, ospravedlňujem sa. Nech sa páči, pani poslankyňa, môžte reagovať na faktické poznámky.
P. Hrušovský, predseda NR SR: (2003-06-17):
(Prezentácia.) 129 poslancov je prítomných. Národná rada je uznášaniaschopná. Na 13. schôdzi overovateľmi zápisnice budú páni poslanci Gábor Gál a Maroš Kondrót. Ich náhradníkmi budú pani poslankyňa Beáta Brestenská a pán poslanec Jaroslav Jaduš. Chcem vás informovať, že podľa § 23 ods. 3 zákona o rokovacom poriadku o ospravedlnenie svojej neúčasti na dnešnej schôdzi písomne požiadali títo páni poslanci: pán podpredseda Národnej rady Viliam Veteška a páni poslanci Eva Rusnáková, Milan Cagala, Dušan Čaplovič, Ján Jasovský a Ladislav Polka. Podľa § 24 ods. 1 zákona o rokovacom poriadku vám bol rozdaný návrh programu 13. schôdze Národnej rady. Skôr, ako dám slovo poslancom, ktorí chcú navrhnúť zmenu alebo doplnenie programu, chcem uviesť, že na návrh gestorských výborov stanovisko Najvyššieho kontrolného úradu k štátnemu záverečnému účtu a správu o výsledku jeho kontrolnej činnosti uvedie predseda Najvyššieho kontrolného úradu. Správu o menovom vývoji a správu o výsledku hospodárenia Eximbanky uvedú ich guvernéri. Účtovné uzávierky poisťovní uvedú predsedovia ich správnych rád, výročnú správu a účtovnú uzávierku Fondu národného majetku uvedie prezident jeho prezídia. Správy o činnosti Študentského pôžičkového fondu, Úradu pre reguláciu sieťových odvetví, Fondu detí a mládeže uvedú ich príslušní predsedovia. Chcem ďalej uviesť, že správu o plnení úloh Slovenskej informačnej služby podá jej riaditeľ na neverejnej časti schôdze s termínom určenia 20. júna o 9.00 hodine. Na to, aby menovaní mohli uvedené materiály uviesť a vystúpiť v Národnej rade Slovenskej republiky je potrebný súhlas Národnej rady. Preto navrhujem, aby sme súhlas s ich vystúpením vyslovili pri schválení programu ako celku, pokiaľ nebude predložený iný návrh. Teraz, panie poslankyne, páni poslanci, pristúpime ku schvaľovaniu návrhu programu 13. schôdze Národnej rady. Pýtam sa prítomných pánov poslancov, či má niekto návrhy na zmenu alebo doplnenie programu 13. schôdze. Pán poslanec Minárik.
Viskupič, Jozef, poslanec NR SR (2013-06-17):
Ďakujem. Už sa stáva nejakým dobrým zvykom, že keď v tejto republike čosi začína smrdieť, tak si začína, á, začíname hľadať nejaké metafory alebo nejaké obrazy zo sveta zvierat. Úvodom alebo kampaň pre toto volebné obdobie bolo ovplyvnené kauzou Gorila a tuná si pre účely možno lepšieho pochopenia vládna moc zobrala na paškál iné zviera, či už premiér, ako ste spomínali, pán Frešo, v svojej hovorí o tom, že sa v tom ani „divá sviňa“ nevyzná, zároveň pán minister tuná v úvode rozpravy hovoril o „sviňačinkách“, alebo hovorí sa o tom, navzájom sa tu obviňujú ľudia a berú si do úst práve tieto zvieratá. Myslím si, že keď sa nám má táto zoologická záhrada nejakým spôsobom rozrastať, tak nie je dobré, že či už pán minister, alebo tak ako premiér, ste spomínali, od tejto kauzy bočia. Toto je kauza o zodpovednom alebo hospodárnom nakladaní s majetkom štátu, kde občania dali nejakú dôveru tomuto parlamentu, že do dôsledkov skontroluje to, ak k nehospodárnemu nakladaniu prichádza, a aby do budúcnosti neprichádzalo, prijme nejaké opatrenia. Čiže súhlasím s tým, že malo by sa urobiť čo najviac pre to, aby z tohto vypadli „divé svine“ a „sviňačinky“ a aby sme si tu nepomáhali metaforami zo zoologických záhrad a aby nám tu nevznikla alebo nezostala kauza „divej svine“, ako to nazývajú ľudia, ktorí sú zodpovední.
Šimečka, Michal, podpredseda NR SR (2024-06-13):
Ďakujem pekne. Vyhlasujem teda rozpravu za skončenú. Chcem sa spýtať, pán minister k nej ešte zaujme stanovisko. Nech sa páči.
Tankó, Viliam, poslanec NR SR (2024-02-08):
Pán Hlina, ďakujem za vaše vystúpenie. Vy ste spomínali, že máte dve dcéry. Mne štyri dni dozadu sa narodila dcéra a bojím sa, že bude musieť vyrastať v tejto krajine, kde ženy nie sú a nebudú chránené, kde zločincom nebude hroziť pomaly už nič. Dámy a páni z vládnej koalície, vy ste skrátili premlčaciu dobu za zločin znásilnenia na polovicu z dvadsať na desať rokov a týka sa to aj sexuálneho zneužitia maloletých. Mali ste plné ústa restoratívnej justície, ako budete naprávať páchateľov trestnej činnosti a pomáhať obetiam. Ako im chcete pomáhať? Lebo vraj nikto takmer dvadsať rokov nemyslel. Teraz tým pozmeňujúcim schváleným návrhom im, prosím, ako pomôžete. To, čo ste urobili, nie je už ani hanba, ani prúser, je to výsledok morálneho úpadku vašich osobností. Ak môžem hodnotiť sto dní vášho vládnutia, tak cez vetu: Prišli ste, využili ste, zneužili ste. To, čo po vás zostane, je morálne bahno. Dobre sa v ňom vykúpte! (Potlesk.)
M. Číž, poslanec: (2005-10-25):
Konštatujem, že uvedený vládny návrh zákona spĺňa z formálnoprávnej stránky všetky náležitosti uvedené v § 67 a § 68 zákona č. 350/1996 Z. z. o rokovacom poriadku Národnej rady Slovenskej republiky...
Rošková, Ľubica, poslankyňa NR SR (2012-12-05):
Ďakujem. Vzhľadom na to, že dnes v rozprave boli podané pozmeňujúce a doplňujúce návrhy, dajte prosím, pán predseda, hlasovať o skrátení lehoty.
Žiga, Peter, podpredseda NR SR (2024-02-15):
Na vaše vystúpenie evidujem dve faktické poznámky. Ešte niekto, kto by sa chcel? Máme technický problém. (Reakcia z pléna.) Chcete ako faktickú, pán navrhovateľ? Čiže traja poslanci budú vystupovať s faktickými poznámkami. Ako prvý bude pán poslanec Szalay.
Puci, Róbert, poslanec NR SR (2017-10-11):
Ďakujem pekne. Vážený pán minister, vážené panie poslankyne, páni poslanci, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 319/2013 Z. z. o pôsobnosti orgánov štátnej správy pre sprístupňovanie biocídnych výrobkov na trh a ich používanie a o zmene a doplnení niektorých zákonov, skrátene biocídny zákon. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 24. novembra 2017 a v gestorskom výbore do 27. novembra 2017. Pán predsedajúci, otvorte, prosím, všeobecnú rozpravu.
Žiga, Peter, podpredseda NR SR (2024-05-02):
Kolegyne, kolegovia, s vaším všeobecným súhlasom počkáme, lebo overovatelia mi hlásili, že už majú spočítané výsledky, že by sme to ešte vyhlásili pred obedňajšou prestávkou a potom dám prestávku na obedy. (Krátka pauza.) Vážené panie poslankyne, vážení poslanci, pokračujeme v rýchlom rokovaní. Prosím povereného overovateľa, aby oznámil výsledky hlasovania o návrhu na odvolanie členov Súdnej rady, tlač 286. Nech sa páči, pán overovateľ. (Výsledok verejného hlasovania o návrhu na odvolanie členov Súdnej rady Slovenskej republiky zvolených Národnou radou Slovenskej republiky , tlač 286.)
Blaha, Ľuboš, poslanec NR SR (2014-11-08):
Ďakujem pekne. Pán minister, som veľmi rád, že ste upozornili na to, ako stráca úroveň slovenská opozícia. Naozaj také veci, čo tu vidíme, že pán Frešo ako líder SDKÚ ide fyzicky napadnúť kolegu a predtým už pán Hlina reálne inzultoval kolegu alebo že tu zaznievajú slová ako čvarga, svine od pána, ako relatívne doteraz dôstojne sa správajúceho, Mihála. Potom počas prejavov osobné útoky. Stoličky tu ľudia hádzali na poslancov. Politika sa dokonca vnáša do súkromia, keď sa idú robiť demonštrácie pred príbytkami politikov. (Reakcia z pléna.) Toto je naozaj taká balkanizácia slovenskej politiky, že sa toho vážne bojím. Pretože kým to bolo ešte také, živly typu Kotleba, Matovič, Hlina, tak si človek povie, že, dobre, sú to dobrodruhovia, snažia sa nejakým spôsobom zaujať. Ale reálne štandardné strany, kedysi štandardné, ako SDKÚ v časoch Dzurindu a Mikloša, si toto neviem predstaviť. To malo úroveň. Môžme kritizovať Dzurindu a Mikloša, vždy sa s nimi rád, hodnotovo budem s nimi polemizovať. Ale to, čo predstavuje dneska pán Frešo na čele SDKÚ, na čele vždy inteligentnej strany, a on s rétorikou, ktorá naozaj pripomína skôr toho rapera Ega, ako nejakú inteligentnú stranu, to je tak smutné. A Marx mal na to pojem „lumpen“. Lumpen. Naozaj Frešo a Dzurinda, to je iná, iná liga. Takže chcel by som zdôrazniť, že odmietame, a to aj pán minister správne povedal, odmietame schránkové firmy, odmietame schránkové strany. Verte tomu, že ja by som zatočil s takýmito firmami – a nielen s takýmito – veľmi rád, a verím tomu, že sám budem mať tú možnosť. Mrzia ma kauzy. Všetky kauzy ma mrzia, samozrejme, a premiér jasne povedal, stala sa chyba, vyvodil politickú zodpovednosť najvyššiu, ako mohol. Ministerka zdravotníctva išla preč. To by ste vy v živote nedokázali spraviť! Takže naozaj vy nás poučovať nemôžete. Kauza sa vyšetruje. Žiadne peniaze neodišli. Čiže to sú naozaj fakty, ktoré musíte uznať a ten boj proti korupcii, ten vedieme všetci. (Potlesk.)
P. Abrhan, poslanec: (2008-04-02):
Túto jej trpezlivosť je možné prirovnať snáď už len k trpezlivosti pacientov, ktorí túto zbytočnú tortúru musia absolvovať, pričom sú prípady, keď sídlo všeobecného lekára je v inej obci ako sídlo špecialistu či iných špecialistov, a teda pacient v jeden deň navštívi a vyčká svoj rad u všeobecného lekára, aby získal výmenný lístok, na druhý deň ráno cestuje za špecialistom do inej obce či mesta, nuž a potom po vyšetrení s výsledkami na tretí deň opäť cestuje a čaká u svojho obvodného lekára. V tomto prípade nejde len o zbytočnú administratívu, ale sú prípady, keď sa úplne zbytočne predlžuje začiatok špecializovanej liečby pacienta. Dôvodová správa uvádza príklad psychiatrických pacientov, ktorí tu už boli spomínaní. Ale sú to aj iné prípady. Som presvedčený, že všetkým poslancom je zrejmé a prax to ukázala, že toto opatrenie je byrokratické a nevedie k zefektívneniu liečby pacientov u všeobecných lekárov. Tvrdohlavé zotrvávanie na platnom stave len preto, že tento problém navrhuje riešiť opozičná poslankyňa je neúctou a výsmechom všetkým chorým, ktorí túto turistiku musia absolvovať. Alebo zotrvávanie na súčasnej platnej úprave spočíva v presvedčení, že i to je jedna z možností liečby, ktorá má spočívať v tom, že pacientov posielame od jedného lekára k druhému, tí sa tu neustále stretávajú, navzájom sa zdravia a budú sa zdraviť dovtedy, kým sa neuzdravia. Možno je to vtipné alebo smiešne, no rovnako tak je smiešne zotrvávať na veciach, ktoré sú prekonané, a preto zotrvávať na povinnosti vypisovať výmenný lístok všeobecným lekárom pre špecializovanú ambulanciu treba zmeniť a najlepšie urobíme, ak podporíme návrh pani poslankyne Sabolovej bez ohľadu na to, či sme z koalície, alebo z opozície. Lebo choroba, panie poslankyne a páni poslanci, choroba a byrokracia si nevyberá. Ďakujem pekne. (Potlesk.)
Fico, Robert, poslanec NR SR (2022-09-27):
Pán predseda, Európa a európske krajiny nám ponúkajú celý rad modelov, ako postupovať. Napríklad Francúzi časť elektrickej energie, ktorá je vyrobená z jadra, ponúkajú podnikom, ľuďom za regulovanú cenu, napríklad 30 %, teraz hovorím nejaké číslo. Už to významne mení charakter celkovej ceny tej elektrickej energie pre podniky a pre domácnosti, ale my stále nič nepočujeme. Pán predseda, uvedomte si, že my len hovoríme o nejakom zákone, ktorý v budúcnosti má niečo riešiť, ale nevieme, ako to pomôže v danej situácii ľuďom, zamestnávateľom, podnikom, nikto nič nevie. Aj minister bol tajomný v televíznych reláciách, keď sa ho pýtali, čo bude, povedal nebude nič hovoriť, lebo nechcem znervózňovať verejnosť, alebo niečo v tomto duchu. Pán predseda, ja nechcem nič iné, pán minister, ja nechcem nič iné, preboha, zvolajte tú tripartitu! Sadnite si na dva dni, veď to, to, čo... toto je niečo také, čo vám vadí? Ja nič iné nechcem, ja nechránim, ja som socialista, pán predseda, ja by som v živote nesúhlasil s privatizáciou elektrární a už vôbec nie tak, ako to urobila Dzurindova vláda. Toto chcem, nech minister, dnes je čo, dnes je utorok? Dnes je utorok, zajtra nech zvolá tripartitu, štvrtok-piatok môže sedieť tripartita. Zavolajte tam všetkých zainteresovaných a v pondelok môžte predložiť kvalifikovaný návrh a my s radosťou zahlasujeme, ak bude súhlas tripartity. Ale nevynechávajme týchto ľudí z toho! O nič iné tu nejde, sedem dní na tejto schôdzi. Pán predseda, nič sa nestane, keď sedem dní sa zdržíme, pretože tak či tak ten zákon, ako som povedal, je ultima ratio, je ten posledný prostriedok nejakej nápravy, takže času máme určite minimálne niekoľko týždňov na prijatie dobrých rozhodnutí, o nič iné nejde. A keby teraz vznikla dohoda s pánom ministrom, že súhlasí, hneď teraz prestanem, nech ide písať pozvánky tripartite, nech sa rýchlo zajtra ráno môžu stretnúť. O nič iné nám nejde. Ďakujem pekne.
Bláhová, Renáta, predsedníčka Úradu pre dohľad nad zdravotnou starostlivosťou (2021-11-30):
Áno, ja sa teda omlúvám za tú vsuvku s tou šikmou vežou, to som nemala pripravené od našeho riaditeľa sekcie ekonomiky. A ďakujem za tú otázku. To znamená, že ste pozorne počúvali. Áno, ten úrad v podstate viac než takmer dva roky nemal šéfa, takže je to aj prirodzené, že tie piliere boli pokrivené. My všetko zhrnieme podrobne v ročnej správe za činnosť úradu. To, že nemal šéfa, znamenalo najmä to, že personálne bolo treba zastabilizovať úrad. To sa za tie, za toho pol roka, čo som vo vedení, myslím si, že veľmi dobre podarilo. Ešte stále u nás v krajine sú ľudia, ktorí sú šikovní, a aj keď teda tie platy v tej verejnej správe nie sú dobré, sú motivovaní niečo pre túto krajinu urobiť. Takže podarilo sa to zastabilizovať, to považujem za toho pol roka ako veľký, veľký úspech. Druhá vec. Podarilo sa nám zmeniť legislatívu a zastaviť cenovú špirálu v biznise s prehliadkami mŕtvych, ktorý teda sa uberal veľmi zlým smerom. Od 1. októbra môžem povedať, možno si to pamätáte, v júni ste museli krízovo o tom hlasovať v parlamente. Od 1. októbra sa podarilo jednej inštitúcii verejnej správy, myslím si, že lepšie, efektívnejšie, aj za lepšiu cenu nastaviť proces, než to dokázali súkromné spoločnosti a teda úrad zabezpečuje prehliadky mŕtvych v tomto covidovom ťažkom oddelení vo vlastnej réžii a dobre, funguje to zatiaľ bez problémov a verím, že vďaka tým ľuďom, o ktorých som rozprávala, to aj bude trvalo fungovať bez problémov. Čiže toto je taká druhá vec. A tretia vec, čo je proces na dlhšie, a ten je hlavne vo vašich rukách. Podarilo sa nám iniciovať, a to je ten najpokrivenejší pilier, ktorý tam je, pilier dohľadu nad zdravotným poistením. Podarilo sa nám iniciovať tzv. reguláciu zisku zdravotných poisťovní. My tu totižto máme tri zdravotné poisťovne v tejto krajine, aj keď úrad je malý, tak ešte menší je počet ľudí v tom pilieri dohľadu nad zdravotným poistením, ktorý nad týmto zdravotným poistením, ktoré preteká cez tri poisťovne, z toho dve súkromné, v celkovom objeme šesť miliárd eur už takmer, tak na toto dohliada z 350 ľudí na úrade, keď som ho prebrala, osem ľudí, čo je teda značne poddimenzovaný pilier. Myslím si, že by sa to dalo nazvať aj horšie, než pokrivená veža v Pise. My sme iniciovali proces regulácie. Sme jediná krajina v Európskej únii, kde, kde takýto veľký oligopol, šesť miliárd eur, nie je regulovaný vôbec. Takže my sme navrhli, aby predložila vláda zastropovanie zisku. Ten, ten proces bol pozastavený a je teda na vás, či sa to dotiahne. My máme pripravený pravdaže nejaký plán B. Ak sa to neuskutoční, rokujeme už s úradmi, proťajškami v tých krajinách Európskej únie, kde obdobný systém zdravotného poistenia majú, a to je teda hlavne Holandsko a Nemecko a dúfame teda, že sa podarí táto minimalistická regulácia, inak máme naplánovaný na budúci rok jeden veľký proces. Jednoducho ustriehnuť tých šesť miliárd eur, čo tečie do zdravotníctva cez zdravotné poisťovne. Takže toto je ten najpokrivenejší pilier, keby som to mala zhrnúť stručne, ktorý bude treba vybudovať odznova.
Šefčík, Marek, poslanec NR SR (2023-06-15):
Pán predsedajúci, ďakujem pekne za slovo. Tak predkladám informáciu Výboru Národnej rady Slovenskej republiky pre vzdelávanie, vedu, mládež a šport o výsledku prerokovania návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 422/2015 Z. z. o uznávaní dokladov o vzdelaní a uznávaní odborných kvalifikácií a o zmene a doplnení niektorých zákonov v znení neskorších predpisov. Je to tlač 1743. Predseda Národnej rady Slovenskej republiky svojím rozhodnutím z 12. júna 2023 č. 1824 pridelil návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov v znení neskorších predpisov na prerokovanie Výboru Národnej rady Slovenskej republiky pre vzdelávanie, vedu, mládež a šport s termínom prerokovania do začiatku rokovania o tomto návrhu na schôdzi Národnej rady Slovenskej republiky. Výbor Národnej rady Slovenskej republiky pre vzdelávanie, vedu, mládež a šport prerokoval predložený návrh vlády na skrátené legislatívne konanie na svojej 71. schôdzi a uznesením z 13. júna 2023 č. 234 odporúčal Národnej rade Slovenskej republiky schváliť návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov v znení neskorších predpisov. Ďakujem, pán predsedajúci, môžte otvoriť rozpravu.
Laššáková, Jana, podpredsedníčka NR SR (2015-01-29):
Nech sa páči, pán poslanec Švejna, máte slovo. Pán poslanec vystupuje za klub strany MOST – HÍD.
Blcháč, Ján, poslanec NR SR (2023-05-25):
Ďakujem pekne za slovo. Vážený pán predsedajúci, kolegyne, kolegovia, dovoľte, aby som vám zdôvodnil predloženie návrhu zákona, ktorým sa dopĺňa zákon č. 138/1991 Zb. o majetku obcí v znení neskorších predpisov a ktorým sa dopĺňajú niektoré zákony. Dôvodom predloženia tohto návrhu zákona je už takmer tridsaťročná snaha miestnej územnej samosprávy vysporiadať vlastnícke vzťahy k pozemkom v zastavanom území obcí. Navrhovaná právna úprava sa týka pozemkov, ktoré sú majetkom štátu a sú v správe Slovenského pozemkového fondu. Ide o pozemky v zastavenom území obcí, na ktorých sa nachádzajú stavby vo vlastníctve obcí alebo ktoré tvoria verejné priestory obcí alebo sa tieto pozemky využívajú na iné verejno-prospešné funkcie, napríklad verejné športoviská, verejné parky či miestne cintoríny. Ide o pozemky, ktorých faktickú, faktickú správu a údržbu zabezpečujú obce na svoje náklady, resp. mali by ju vzhľadom na ich reálne využívanie zabezpečovať po prijatí tejto navrhovanej právnej úpravy. Dlhodobá prax zo samosprávy obcí nepochybne dokazuje, že práve tento stav neumožňuje obciam realizovať modernizáciu či rekonštrukciu majetku obcí, ktorý sa nachádza na týchto pozemkoch vo vlastníctve štátu. Zároveň súčasne správca týchto pozemkov Slovenský pozemkový fond reálne... (ruch v sále) nevykonáva ani nezabezpečuje ich správu a údržbu, nakoľko to ani nie je možné z jeho strany účinne zabezpečiť. Súčasná právna úprava v zákone č. 330/1991 Z. z. o pozemkových úpravách, usporiadaní pozemkového vlastníctva a pozemkových úradoch, pozemkovom fonde a o pozemkových spoločenstvách je administratívne veľmi zložitá... (Ruch v sále. Rečník sa odmlčal. Prerušenie vystúpenia predsedajúcim.)
J. Počiatek, minister financií SR: (2009-11-05):
Vážený pán predsedajúci, vážené dámy, vážení páni, pani poslankyňa, v súčasnosti vláda Slovenskej republiky nepripravuje žiadne zmeny v rámci II. dôchodkového piliera. Opatrenia, ktoré sme prijali v predchádzajúcom období, boli zamerané hlavne na stabilizáciu systému a ochranu sporiteľov, lepšie povedané, investorov. V prípade otvorenia II. piliera v rokoch 2008 a 2009 vláda vychádzala najmä z aktuálnej štruktúry sporiteľov a ostatných podmienok vyplývajúcich alebo vplývajúcich na rozhodovanie investorov aj v súvislosti s vnímaním dopadu finančnej krízy na úspory v kapitalizačnom pilieri. Vláda týmto krokom chcela umožniť investorom prehodnotiť svoj postoj a na základe lepšej informovanosti umožniť sporiteľom – investorom dobrovoľne sa rozhodnúť, či zostať v II. pilieri, alebo z neho vystúpiť. Ďalším opatrením vlády bolo zníženie poplatkov za vedenie účtov v správcovských spoločnostiach, čo prispeje k vylepšeniu celého systému. Som presvedčený, že všetky prijaté opatrenia boli prínosom pre sporiteľov – investorov. Ďakujem za slovo. Skončil som.
Jarjabek, Dušan, poslanec NR SR (2021-04-30):
Ďakujem pekne za slovo, pán predsedajúci. Pán minister, skutočne sa veľmi teším z toho, čo hovoríte o kultúre. Váš vzťah ku kultúre je všeobecne známy, o tom si my dvaja nemusíme nič hovoriť. Teším sa z toho, že opäť budú využité inštitúcie, hlavne ako to sú tie veľké výmeny, hlavne medzi tou českou a slovenskou stranou, ktoré vždy boli či už na úrovni národných divadiel, alebo na úrovni, ja neviem, bystrickej opery, jej veci, jej cesty do Japonska a následne teda isté benefity, samozrejme, z týchto ciest v zahraničí a nadobudnuté nové vzťahy. To sú všetko veci, ktoré poznáte takisto aj vy, aj ja, a teším sa, že k týmto veciam by mohlo prísť k istému návratu. Ja by som sa chcel spýtať ohľadne ale teraz inej veci vzhľadom na teda tie pokrčené vzťahy s Ruskou federáciou, ktoré máme, či je z hľadiska ministerstva zahraničných vecí nejaká jasná vidina toho, keby sa náhodou stalo, že teda ruská strana nejakým spôsobom bude robiť odvetné akcie v zmysle, v zmysle nejakých teda ekonomických sankcií, či konzultujete tieto veci s ministrami inými, napríklad s ministrom hospodárstva, a proste či Slovenská republika je pripravená na odvetné akcie eventuálne, ktoré by z hľadiska teda ekonomického mohli z Ruskej federácie prísť. Ďakujem pekne.
Laššáková, Jana, podpredsedníčka NR SR (2014-12-11):
Ďakujem pekne. Poprosím vás, zaujmite miesto určené pre navrhovateľov. Teraz dávam slovo spravodajcovi, ktorého určil navrhnutý gestorský ústavnoprávny výbor, poslancovi Martinovi Poliačikovi. Nech sa páči, pán poslanec.
Náhlik, Peter, poslanec NR SR (2018-03-13):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Vážny, Ľubomír, podpredseda vlády SR pre investície (2013-10-18):
Ďakujem. Vážený pán podpredseda Národnej rady Slovenskej republiky, vážené panie poslankyne, páni poslanci, predmetný vládny návrh zákona predkladám s cieľom zabezpečiť efektívnejšie fungovanie podpory elektriny z obnoviteľných zdrojov energie a vysoko účinnej kombinovanej výroby. Predchádzajúce schválenie zákona č. 309/2009 Z. z. podnietilo výstavbu nových zariadení na výrobu elektriny, ktoré mali garantované výkupné ceny na obdobie 15 rokov, pričom náklady na takúto podporu elektriny sú prenášané do cien elektriny pre odberateľov, čo následne spôsobilo určitý nárast tarify za prevádzkovanie systému ako regulovanej položky v cene elektriny. Navrhovanou zmenou podmienok podpory sa zohľadňuje rastúci vplyv podpory elektriny na cenu elektriny zavedením obmedzenia výroby elektriny pre nové zariadenia využívajúce biomasu a jej produkty, ako aj podmienky vysoko účinnej kombinovanej výroby sa efektívnejšie využijú dostupné obnoviteľné zdroje energie. Znížením hraníc, čo je ambíciou tohto zákona, výkonov pre zariadenia, ktoré majú nárok na doplatok pre všetku vyrobenú elektrinu, sa podarí aj ďalšia decentralizácia zdrojov. Taktiež tento návrh zákona rieši prostredníctvom zjednodušenia procesu pripojenia malého zdroja zlepšenie podmienok pre inštaláciu malých zdrojov s výkonom do 10 kW v domácnostiach, to znamená, rieši takzvanú atomizáciu obnoviteľných zdrojov energií a v tých domácnostiach s inštalovaným výkonom do 10 kW, ktoré nevyžadujú podporu doplatkom a týmito zdrojmi si pokrývajú, týmito vlastnými zdrojmi si pokrývajú veľkú časť vlastnej spotreby energie. Takýto spôsob podpory malých zdrojov nebude mať vplyv na cenu elektriny. Navrhovaná právna úprava je v súlade s Ústavou Slovenskej republiky a ostatnými zákonmi a medzinárodnými zmluvami, ktorými je Slovenská republika viazaná. Predmetný návrh zákona nebude mať vplyv na štátny rozpočet, rozpočet obcí a vyšších územných celkov a nebude tiež mať finančný, ekonomický a environmentálny vplyv a ani vplyv na zamestnanosť a životné prostredie. Vážený pán podpredseda Národnej rady Slovenskej republiky, panie poslankyne, páni poslanci, dovoľujem si požiadať vás o schválenie predloženého vládneho návrhu a ďakujem za pozornosť.
Glváč, Martin, podpredseda NR SR (2018-02-15):
Ďakujem. Doplňujúca otázka? Nie. Ďalšia otázka je od pani poslankyne Remišovej. Nie je v sále, tým pádom prepadáva. Pán poslanec Klus, ďalšia otázka na ministra financií pána Kažimíra znie: „Vážený pán minister, 5. 1. 2018 ste sa pre TA3 vyjadrili, že máte záujem zdaniť bitcoin a iné kryptomeny. Popularita týchto mien za posledný rok narástla aj na Slovensku. Preto by som sa chcel spýtať alebo opýtať, nakoľko v prípade kryptomien ide často o anonymné transakcie, ako to plánujete zrealizovať? Takisto ako plánujete počítať výšku tejto dane, keďže hodnota kryptomien sa mení veľmi rýchlo. Napríklad cena jedného bitcoinu bola k 29. 1. 2018 na úrovni 11 600 dolárov, ale k 5. 2. 2018 už len 7 000.“ Nech sa páči, pán minister.
Heger, Eduard, podpredseda vlády a minister financií SR (2021-02-04):
Dobre, dobre. Takže v každom prípade, myslím si, že išlo, je to v duchu tej odpovede, odpovede tej prvej. Ale takto, akože to sú dobré podnety. Myslím si, že treba sa určite nimi zapodievať. Ja myslím, že z toho procesného hľadiska, a toto ja vidím ako dôležité aj ako nová vláda, ale aj ako situácia v pandémii. Naozaj mnohokrát v tých procesoch, tým, že neboli tak nastavené, tak mám, môžme mať pocit, že zavládol chaos. Čiže ja si cením to, že dávate veci na známosť. Určite ministerstvo vnútra, som si istý, že sa tým zapodieva a odstraňuje ich ako najlepšie vie. Takže ja budem len rád, keď sa podarí vlastne nastaviť taká intenzívna aj interná komunikácia, aby sa dali všetky nedostatky vlastne odstraňovať za pochodu. Lebo asi tam, viete, no, tak nikto asi nechce strácať čas tým, že si budeme otĺkať o hlavu nejaké chyby, pretože aj vy určite chcete, aby sa dosiahli výsledky, ako zodpovedný zástupca občanov, to isté chceme aj my, no, tak. Ďakujem pekne za pochopenie.
Danko, Andrej, predseda NR SR (2017-06-14):
Vzhľadom na to, že pán poslanec Dostál bol jediný prihlásený, vyhlasujem všeobecnú rozpravu za skončenú. Chce k rozprave zaujať stanovisko navrhovateľ?
B. Bugár, podpredseda NR SR: (2002-02-06):
J. Cuper, poslanec: Áno, pán predsedajúci. (Reakcie z pléna.) Ide čas, treba ho zastaviť. Pán predsedajúci, mám procedurálny návrh. Vyzývam pána predsedu tohto parlamentu, aby vás vymenil vo vedení parlamentu. Nielenže ste zaujatý, ale ste zjavne aj unavený a skáčete poslancom stále do reči, čo je neslušné. Myslíte si, že ste zjedli všetku múdrosť sveta a že budete Slovákom znovu rozkazovať, ako kedysi v budapeštianskom parlamente. Ale to nebudete a nie už dlho. Ďakujem.
Hajko, Jozef, poslanec NR SR (2024-06-20):
Hneď na pána Jarjabka, no jednoducho sme neboli v snemovni, takže sme nemohli reagovať, pochopiteľne. Druhá vec, pani poslankyňa, škody, čo KDH narobilo, no keby sme pozerali do minulosti, čo sa tu všetko narobilo, tak, no ťažko sa mi k tomu vyjadruje, pretože ja rád používam fakty. To znamená, ak sa nejaké škody spravili, tak poviem fakt, tu sa urobila škoda a hotovo. Ak k tomu nie je priložený faktický dôkaz, tak potom, potom je to vlastne reč do vetra. Ešte raz k tomu skrátenému legislatívnemu konaniu. Viete, máme tu viacero zákonov, ktoré sa týkajú kultúrnej oblasti, a my sme kritizovali napríklad, že niektoré zákony predkladá tu prítomný pán poslanec alebo skupina poslancov, pričom sa žiada, aby tieto návrhy prešli riadnym legislatívnym konaním. To znamená, vy, pani ministerka, vy ste zodpovedná za túto oblasť. Tak malo to ísť od vás a malo to ísť z vlády. Na druhej strane, teraz sa oháňame tým, že vláda jednoducho nemala, nemala čas, mala zviazané ruky, pretože to išlo cez legislatívnu radu vlády. Ja som pána štátneho tajomníka počul na výbore, ktorý nehovoril o komplikáciách v legislatívnej rade, ale komplikáciách s Európskou komisiou. Tak teraz neviem, kde je celkom pravda. Ale k meritu veci. Ak teda sme, ak ozaj tá situácia bola taká vážna, tak to mohlo ísť jedným z tých modelov, ktoré ste tu doteraz používali pri Fonde na podporu umenia alebo čomkoľvek. Ak situácia ozaj bola taká vážna, sú tu nástroje, ktoré sú legitímne, sa používajú, mohli sme to dávno riešiť. Ale my ideme s tým takýmto spôsobom, neprijateľným pre nás.
Kvorka, Ján, poslanec NR SR (2019-10-15):
Pán predsedajúci, dajte, prosím, hlasovať o zákone ako celku s odporúčaním gestorského výboru zákon schváliť v znení prijatých pripomienok.
Valocký, Jozef, poslanec NR SR (2018-10-16):
Vážený pán predsedajúci, vážené pani poslankyne, poslancovia, v súlade s § 80 ods. 1 zákona o rokovacom poriadku som bol určený Výborom Národnej rady pre zdravotníctvo za spravodajcu k návrhu uvedeného zákona. Predkladám informáciu k predloženému návrhu zákona. Návrh zákona spĺňa z formálnej, právnej, z formálnoprávnej stránky náležitosti uvedené v rokovacom poriadku a v Legislatívnych pravidlách tvorby zákonov. Zo znenia uvedeného návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: ústavnoprávny výbor, Výbor Národnej rady Slovenskej republiky pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte všeobecnú rozpravu. Ďakujem.
Remišová, Veronika, podpredsedníčka vlády SR pre investície a informatizáciu (2020-05-14):
Vážení podpredsedovia, vážené členky, členovia výborov, vážení páni poslanci, vážené panie poslankyne, chcela som to povedať naopak, vážené panie poslankyne, vážení páni poslanci (povedané so smiechom), dovoľte mi, dovoľte mi uviesť, dovoľte mi uviesť zákon, ktorým sa mení a dopĺňa zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov, ktorým sa dopĺňa zákon č. 528/2008 Z. z. o pomoci a podpore poskytovanej z fondov Európskeho spoločenstva. Situácia, ktorá vznikla v dôsledku riešenia krízy, si vyžadovala rýchle (ruch v sále a zaznievanie gongu), rýchle opatrenia, na ktoré vo veľkej miere sme chceli aj kvôli rozpočtovej konsolidácii použiť eurofondy. Podarilo sa, podarilo sa realokovať 1,2 mld. eur z eurofondov a bolo potrebné, aby sa výrazným spôsobom zjednodušila byrokracia, tak aby sa tieto peniaze dostali čo najrýchlejšie k žiadateľom. V dôsledku toho sme sa snažili v súlade s pravidlami Európskej komisie, podľa ich dvoch legislatívnych balíčkov, ktoré schválila Rada a Európsky parlament, sme zjednodušovali pravidlá aj na našej strane. To znamená, zjednodušovali sme vypisovanie a menenie výziev tak, aby niektoré výzvy mohli byť navýšené, a práve pre, pre boj s koronavírusom. Zjednodušovali sme pravidlá pre rokovanie monitorovacích výborov, tak aby mohli rokovať cez videokonferencie. Takisto sme menili pravidlá pre pomoc konečným užívateľom. To znamená, pre tých drobných SZČO, malé podniky, kde zrazu ten nárast, uzatváranie zmlúv by narástol až na 23-tisíc, takže sme sa to snažili zjednodušiť a urobiť mechanizmus tak, aby to mohli jednotlivé rezorty, konkrétne rezort práce sociálnych vecí a rodiny, vyplácať podobným spôsobom, ako sa vypláca materské, a takisto sme zaviedli generálny pardon na lehoty, ktoré nestihli dodať v dôsledku krízy, keďže všetko bolo v zásade tá ekonomika, všetko bolo zastavené, takže od 12. marca počas trvania krízy. Samozrejme, toto je prvý krok k zjednodušovaniu, k zjednodušovaniu procedúr a procesov. Niektoré, niektoré veci sa budeme aj v tomto programovom období snažiť zjednodušovať, tú byrokraciu aj naďalej, ale zásadným spôsobom by sme chceli znížiť byrokraciu hlavne v nasledujúcom programovom období. Čiže toto je prvý krok, aby tie peniaze sa rýchlejšie dostali k ľuďom, rýchlejšie, efektívnejšie a aby tá pomoc k ľuďom sa skutočne dostala. Ďakujem veľmi pekne.
Šimečka, Michal, podpredseda NR SR (2024-02-06):
Ďakujem veľmi pekne. Na vaše vystúpenie je 15 faktických poznámok. A ako prvá pani poslankyňa Marcinková.
P. Hrušovský, podpredseda NR SR: (2001-12-18):
(Hlasovanie.) Prítomných je 109 poslancov, za 59, proti 30, zdržalo sa 19, nehlasoval 1. Konštatujem, že návrh skupiny poslancov na vydanie zákona o samospráve vyšších územných celkov Národná rada schválila. Poprosím teraz pána poslanca Muránskeho, ktorého poveril gestorský výbor ako spoločného spravodajcu k vládnemu návrhu zákona o obchode s ohrozenými druhmi voľne žijúcich živočíchov a voľne rastúcich rastlín a o zmene a doplnení niektorých zákonov (tlač 1223), ktorý prerokúvame v prvom čítaní, aby uvádzal jednotlivé návrhy na hlasovanie.
R. Zajac, minister zdravotníctva SR: (2004-05-25):
Chcem tiež poďakovať špeciálne pánovi poslancovi Drgoncovi, ktorý našiel jedno elegantné „ústavokonformné“ riešenie, a to je riešenie, keď mal obavy on ako znalec ochrany ľudských práv a ďakujem mu tu verejne, pretože je to elegantné riešenie, tak ako právo chce, keď obhajuje, a navrhol riešenie, kedy nebude predavačka povinná žiadať od potenciálneho kupujúceho občiansky preukaz, aby preukázal svoj vek, ale odmietne mu predať s podozrením, že nemá príslušný vek, on sa dobrovoľne legitimuje a dostane, ak má nad 18, alebo nedostane. Ja byť predavačom by som to ako kompliment používal skoro vždy. Chcem vás teda požiadať, panie poslankyne, páni poslanci, aby ste tento zákon podporili, lebo výrazným spôsobom, výrazným spôsobom posúva ochranu nefajčiarov dopredu. Možno budeme diskutovať, či sme nemali predsa len ešte tvrdšie zasiahnuť v reštauračných zariadeniach a stavebne ich oddeľovať. Či sme nemali tvrdšie zasiahnuť na vysokoškolských internátoch, kde v pôvodnej mojej vládnej verzii, teda v pôvodnej verzii návrhu zákona, ktorú som predkladal na vládu, to bolo. Na druhej strane som presvedčený, že tento zákon posúva výrazným spôsobom ochranu nefajčiarov a že zase musí dozrieť trochu doba. A musí dozrieť trochu situácia do pozície, aby to ďalšie, ešte tvrdšie opatrenie takpovediac musí chvíľu dozrieť. Žiadam vás o podporu tohto zákona sám ako abstinujúci fajčiar. Ďakujem pekne.
M. Číž, podpredseda NR SR: (2009-12-08):
(Hlasovanie.) 122 prítomných, 119 za, 2 sa zdržali, 1 nehlasoval. Konštatujem, že Národná rada vyslovila s touto zmluvou súhlas . Ďakujem spravodajcovi. Teraz budeme pokračovať hlasovaním o návrhu uznesenia k správe Mandátového a imunitného výboru Národnej rady Slovenskej republiky o výsledku zistení výboru pri prerokovaní žiadosti generálneho prokurátora Slovenskej republiky z 27. júla 2009, evidovanej pod číslom IV/1GPt 538/07-22 v znení žiadosti zo 16. novembra 2009 o vydanie súhlasu na trestné stíhanie poslanca Národnej rady Slovenskej republiky (tlač 1387). Hlasovanie uvedie predsedníčka mandátového a imunitného výboru poslankyňa Zmajkovičová.
Bugár, Béla, podpredseda NR SR (2011-09-14):
Pani poslankyňa Tomanová.
Paška, Pavol, predseda NR SR (2013-05-22):
Pán poslanec Galko.
Pčolinský, Peter, poslanec NR SR (2016-10-26):
Ďakujem pekne kolegovi Galekovi za vysoko fundovaný príspevok v rozprave. Ja by som trošku ale politicky. Hornonitrianske bane poberajú zhruba od roku 2005 každoročne 80 miliónov euro plus-mínus dotáciu od štátu. A čo je veľmi zaujímavé, že tieto bane, ktorých ročný obrat je niekde okolo 120, 130 miliónov euro, dosahujú každoročne obrovské zisky, ktorými potom vo svojom okolí v podstate financujú všetko možné. Ale ja neviem, či si niekto uvedomuje závažnosť výpovede manželky pána Jánoša, ktorá tvrdí vo videu, že pán poslanec, bývalý poslanec vládnej strany SMER Jánoš nosil z tých Hornonitrianskych baní obrovské sumy peňazí v alobale a podľa výpovede pani manželky, pani Jánošovej ich nosil ďalej, časť peňazí ďalej nosil svojim straníckym šéfom. Či to je pravda, to ja neviem. To tvrdí pani Jánošová, ktorá s ním žila veľmi veľa rokov. Na mieste je preto otázka a ak sa pozrieme na tieto bane, či má zmysel a respektíve aký zmysel má dávať obrovské dotácie firme, ktorá generuje obrovský zisk. To mi príde nelogické dotovať ziskovú firmu, ktorej vlastne, dá sa povedať, že jediný obchodný partner je elektráreň Nováky, kde myslím, že viac ako 90 % produkcie Hornonitrianskych baní ide do elektrárne Nováky. Je to z môjho pohľadu trošku taký divný podnik, ktorý na jednej strane štát financuje, na druhej strane z neho vyťahujú peniaze v keši, v alobale a je to... (Prerušenie vystúpenia časomerom.)
Hrnčiar, Andrej, podpredseda NR SR (2018-02-08):
Pán poslanec, chcete doplňujúcu otázku? Nech sa páči, zapnite pána poslanca Blanára.
Laurenčík, Milan, poslanec NR SR (2016-10-26):
Ďakujem za slovo, pán predseda. Pán poslanec Kollár, vo svojom príspevku ste hovoril, že včera celá strana SaS jednohlasne hlasovala za nejaký náhubkový zákon. Ja som si teda pozrel hlasovania, ktoré sme včera absolvovali, ale neviem, ktorý z týchto zákonov myslíte. Bol by som rád, keby ste to nejako upresnili. Ďakujem.
M. Hort, podpredseda NR SR: (2008-06-18):
Pán spravodajca, nech sa páči.
Beblavý, Miroslav, poslanec NR SR (2011-03-24):
Ďakujem pekne. Takže ja by som naozaj poprosil všetkých, čo tu sedia, aby aspoň trochu sa držali faktov, aj keď sa im to nehodí. Ďakujem pekne.
Jarjabek, Dušan, poslanec NR SR (2012-08-01):
Ďakujem pekne za slovo. Pán poslanec Matovič, ja vám dávam absolútne za pravdu, nebolo nám to treba a dúfam, že už takáto situácia nikdy nenastane preto, lebo tento zákon sa bude novelizovať alebo sa celkom zruší. Za to, že sme tu v tejto chvíli takto, je zodpovedný ten zlý zákon, ktorý sme tuná schválili pred rokom a pol. Nie my, bohužiaľ, vy ste ho schválili.
Ak si dobre pamätáte, táto debata tuná prebiehala podobným spôsobom. Podobným spôsobom ako súčasná opozícia sa chovala aj vtedajšia opozícia. Tiež hovorila o politickom zneužití, tiež hovorila o politickom kandidátovi, no presne to isté, čo sa hovorí teraz. Bola to fraška, presne taká istá fraška, ako je to fraška dnes. Ale treba sa zamyslieť nad niečím iným – tento zákon je fraška, pán poslanec Matovič. A tento zákon treba čím skôr zmeniť a, bohužiaľ, hoci s týmto zákonom hlboko nesúhlasím, je to zákon a musíme sa podľa neho, bohužiaľ, chovať dovtedy, kým platí. Čiže čím skôr zmeníme tento zákon, tým lepšie. A na vaše slová môžem reagovať len tým spôsobom, že ja som za tento zákon nehlasoval, moji kolegovia takisto a túto frašku si vymyslel niekto iný. Pokiaľ bude tento zákon o nedohode platiť, vždy ten kandidát, ktorý vznikne a stane sa generálnym riaditeľom, podľa tohto zákona bude politickým kandidátom aj proti svojej vôli, samozrejme, lebo ako politický kandidát do tohto boja nešiel, ale politickým kandidátom sa stal na základe tohto – budem pejoratívny – zlého a hlúpeho zákona. Ďakujem za pozornosť.
P. Paška, predseda NR SR: (2006-09-07):
Š. Harabin, podpredseda vlády a minister spravodlivosti SR: Vážený pán poslanec, musím konštatovať, že ste skutočne venovali pozornosť môjmu vystúpeniu v rozprave k programovému vyhláseniu vlády, čo ma úprimne teší, nie však natoľko zase, ale na druhej strane, aby ste mali dôvod podozrievať mňa či dokonca vládu z porušovania zásady prezumpcie neviny, tú si veľmi ctím a ona ináč vyplýva aj z iných mojich rozhodnutí celkom flagrantne. Ako som vo svojom vystúpení povedal, že v roku 2005 bolo na slobode o takmer 10 000 páchateľov viac, než to bolo v roku 2001, resp. že neboli odsúdení, moje vyjadrenie bolo potrebné brať v celom kontexte a nie odvolávať sa výlučne na porušovanie prezumpcie neviny. V tomto prípade išlo z mojej strany jednoznačne iba o obrazné vyjadrenie, že o toľkom počte vecí nebolo rozhodnuté. Porovnával som totiž naraz počty neskončených vecí na okresných súdoch, a to za prvý a posledný rok 5-ročného sledovaného obdobia, teda rok 2001, rok 2005. Porovnaním prvého a posledného roku sa ukázal nárast nevybavených vecí o cca 10 000. Môžem však uviesť presné číslo, podľa Štatistickej ročenky za rok 2005 ide o 9 481 vecí. Pre vašu presnejšiu informáciu ide o údaj uverejnený na str. 43 citovanej ročenky. Avšak na vami položenú otázku musím reagovať aj protiotázkou. Z akých prameňov ste čerpali údaje, ktoré označujete ako Štatistickú ročenku za rok 2006? Taká ročenka bude totiž k dispozícii až v prvom polroku 2007. Predpokladám, že aj u vás došlo k nepresnému vyjadreniu, zrejme ste mysleli na údaje na str. 53, avšak ročenky za rok 2005. Čerpali ste teda z rovnakého zdroja ako ja. Na rozdiel odo mňa ste však vychádzali iba zo stavu za rok 2005. V tom prípade sú počty skutočne podstatne nižšie, ale na druhej strane nedávajú celkový obraz o reálnom stave nevybavených trestných vecí, resp. ich stúpajúcich tendencií. Toto bola podstata problému v danej problematike, na ktorú som poukazoval a ktorý považujem za potrebné riešiť z titulu neúmerného množstva neskončených vecí a prieťahov v súdnom konaní, za ktoré v Štrasburgu platíme nehorázne sumy. Ďakujem.
Suja, Miroslav, poslanec NR SR (2020-05-20):
Ďakujem za slovo, pán podpredseda. Pán predseda, my vítame návrh tohto zákona a podporíme ho, ale chcel by som upozorniť na jednu vec, že veľa pracovných miest, a tým pádom aj vás o pomoc, aj pána ministra, keď tu je, je ohrozených, aj čo sa týka fitnescentier a autodopravcov. Tak skúsme už aj toto zahrnúť, lebo si myslím, že tie veci, ktoré sú nastavené napríklad pri tých fitnescentrách, že sme odstavili od dneska vyhlásením aj kluby športové profesionálne, že nemôžu trénovať s trénerom, je nešťastné riešenie, nechcem hovoriť, že hlúpe, aj keď si to myslím, ale nie šťastné, a aj vzhľadom na to, že všetky okolité krajiny už dávno majú tieto zariadenia otvorené pre širokú verejnosť. A my chceme aspoň, keby ste to povolili pre športovcov vrcholových. A nevidím dôvod, prečo by to nemalo byť aj pre verejnosť. Tak, samozrejme, podporíme ten zákon, ale skúsme sa pozrieť aj na týchto ľudí, lebo to sú desiatky, nieže desiatky, sú to stovky, možno tisíc pracovných miest, čo sa týka autodopravcov a tých fitnescentier. Ďakujem.
Kyselica, Lukáš, poslanec NR SR (2022-02-11):
Ďakujem. Nejdem teraz do tej vecnej stránky, len myslím si na 90 %, že tie ITP-čka boli nasadené do procesu, do procesu, teda nemohli ísť podľa tohto zákona 166/2003, takže keď aj, tak určite by sa to v tejto správe neobjavilo. To je môj názor, myslím si, myslím si, že to bolo do procesu. Ďakujem.
P. Farkas, poslanec: (2001-12-13):
J. Migaš, predseda NR SR: Pani poslankyne, páni poslanci, budeme hlasovať o návrhu pána poslanca Farkasa 31/III 6, ale hlasujeme najprv o bode č. 4. A potom o bode č. 5. Teraz hlasujeme o bode č. 4. (Hlasovanie.) Prítomných je 119 poslancov, za 89, proti nikto, zdržalo sa 19, nehlasovalo 11. Prvý návrh pána poslanca Farkasa sme schválili. Druhý.
Zajačik, Vladimír, poslanec NR SR (2023-02-17):
Kolegyne, kolegovia, v rozprave k návrhu zákona vystúpilo šesť poslancov, bol podaný jeden procedurálny návrh pána poslanca Čepčeka a jeden pozmeňujúci návrh pána poslanca Šíbla. Spoločná správa obsahuje 11 pozmeňajúcich, pozmeňujúcich návrhov. Pán predseda, dajte, prosím, hlasovať o procedurálnom návrhu pána poslanca Čepčeka nepokračovať v rokovaní o tomto zákone.
Paška, Jaroslav, poslanec NR SR (2018-09-12):
Ďakujem za slovo. Vážená pani poslankyňa, ja dobre nerozumiem vášmu vystúpeniu. My žijeme v civilizovanej Európe. Je rok 2018. My nežijeme v Bangladéši, kde neplatia žiadne pravidlá, kde je detská práca bežná. Európa má isté štandardy. Vy by ste mali poznať tie štandardy vo Francúzsku, v Rakúsku, v Nemecku a v iných krajinách okolo nás. A mali by ste mali poznať aj systémy sociálne, ktoré hovoria o tom, že zamestnanci majú v slušných firmách nárok na to, aby dostávali takéto poukážky, aj na iné sociálne benefity majú právo. Takže ak dnes prichádza Slovenská národná strana s takýmto návrhom, tak to nie je lacný marketingový ťah. Je to prispôsobenie štandardom, civilizačným štandardom Európskej únie. Európska únia, nielen Slovenská republika, nariaďuje zamestnávateľom mnohé veci. Nariaďuje im kvalitu potravín, nariaďuje im, ja neviem, emisií pri autách a nariaďuje im aj štandardy sociálnej starostlivosti, pretože zamestnávatelia nie všetci sú ochotní sa starať o svojich zamestnancov. A teraz vaša otázka, kto by to mal zaplatiť. Vážená pani poslankyňa, máte predstavu, kto benefituje z práce ľudí? Štát alebo zamestnávatelia? Tak mal by to platiť ten, kto benefituje, ten by sa mal postarať o sociálne zázemie. Choďte do Spojených štátov, do, do Googlu alebo do, do Microsoftu. Pozrite sa, ako sa tam stará o svojich zamestnancov špičková firma. To znamená, chceme mať špičkové pracoviská a chceme mať podmienky pre našich ľudí, aby mali také podmienky ako iné špičkové firmy, tak musíme tlačiť na našich zamestnávateľov, aby takéto podmienky vytvárali. Ak by ste šli, pani poslankyňa, do ESET-u sa pozrieť, ak by ste vedeli, ako tam pracujú títo zamestnávatelia, by ste vedeli, že ten ESET váži svojich zamestnávateľov. Ak to nerobia všetci zamestnávatelia, tak je to ich chyba. Takže skúsme sa pozrieť na to aj prakticky. Ten, kto benefituje z práce ľudí, sa musí postarať, aby mali tie... (Prerušenie vystúpenia časomerom.)
P. Paška, predseda NR SR: (2009-02-17):
(Hlasovanie.) 137 prítomných,  131 za, 1 proti, 4 sa zdržali, 1 nehlasoval. Tieto body sme schválili.
Danko, Andrej, podpredseda NR SR (2024-06-27):
S reakciou poslanec Prostredník.